Z AP I S N I K

s 6. sjednice Školskog odbora održane 28. rujna 2017. godine u 19,00 sati.

Nazočni: Davor Žažar, Natalija Knezić-Medvedec, Marija Tkalec, Danijel Sporiš, Ivana Cvetko Fišter i Ančica Slaviček.

Uz članove Školskog odbora na sjednici je prisustvovala i ravnateljica Škole Snježana Romić.

Opravdano nenazočna: Martina Bišćan

Zapisničar: Ivan Vlašić

Sjednicu otvara predsjednik ŠO Danijel Sporiš, pozdravlja nazočne, utvrđuje opravdanu nenazočnost članice ŠO Martine Bišćan, utvrđuje kvorum i predlaže sljedeći dnevni red:

1. Usvajanje zapisnika s 5. sjednice Školskog odbora
2. Izvještaj o radu Škole u školskoj godini 2016./2017.
3. Razmatranje i donošenje Školskog kurikuluma za šk. god. 2017./2018.
4. Razmatranje i donošenje Godišnjeg plana i programa za šk. god. 2017./2018.
5. Davanje suglasnosti na primanje u radni odnos jednog pomoćnika/ce u nastavi (financirano od osnivača Krapinsko-zagorske županije i Općine Tuhelj)
6. Pitanja i prijedlozi

Dnevni red je jednoglasno **usvojen.**

**Ad.1.)** Član ŠO Davor Žažar se javio za riječ i pohvalio tajnika škole za profesionalno napisan zapisnik za 5. sjednicu Školskog odbora.

Zapisnik s 5. sjednice Školskog odbora je jednoglasno usvojen.

**Ad.2.)** Riječ uzima ravnateljica Škole Snježana Romić.

Snježana Romić na početku svog izlaganja pozdravlja nazočne i započinje iznositi podatke o rezultatima i uspjesima Škole ostvarenim u školskoj godini 2016./2017. Poseban naglasak je stavljen na broj odličnih učenika u protekloj školskoj godini (61), što se smatra uspjehom za Školu, jer je dokaz dobrog rada učitelja.

Član ŠO Davor Žažar se referirao na izrečeno, te je rekao kako je taj odličan uspjeh također vidljiv pri upisu učenika u srednje škole.

**Zaključak:** Izvještaj o radu Škole u školskoj godini 2016./2017. je jednoglasno usvojeno.

**Ad.3.)** **; Ad.4.)** Riječ uzima ravnateljica Škole Snježana Romić.

Na početku izlaganja ravnateljica izlaže prijedlog za objedinjavanje točke 3. i točke 4. dnevnog reda. Njezin prijedlog je jednoglasno usvojen.

Prvi dio izlaganja se odnosi na godišnji kalendar rada Škole, te je tako utvrđeno kako ima 177 radnih dana, da su predviđena 3 nenastavna dana (6.10.2017. predviđen za obilježavanje Dana učitelja, nedefiniran datum krajem veljače kada će Škola biti domaćin natjecanja i 30.4.2017.).

Na prvi dio izlaganja se nadovezuju podaci o broju učenika te o Eksperimentalnom programu građanskog odgoja u 8. razredu.

Poseban naglasak u izlaganju je stavljen na dio o kulturnoj i javnoj djelatnosti te izvannastavne i izvanučioničke aktivnosti. U izlaganju je izdvojen projekt „Zubna putovnica“, koji provodi pedagoginja Natalija Knezić-Medvedec, jer se provodi prvi put. U svom izlaganju ravnateljica je također najavila povećanje knjižnog fonda prilikom posjete književnika.

Kao problem je istaknuta zastarjelost računala u informatičkoj učionici.

Član ŠO Davor Žažar se javlja za riječ te daje pohvalu pedagoginji Nataliji Knezić-Medvedec za rad s darovitom djecom.

**Zaključak:** Školski kurikulum za šk. god. 2017./2018. je jednoglasno usvojen.

 Godišnji plan i program za šk. god. 2017./2018. je jednoglasno usvojen.

**Ad.5.)** Riječ uzima ravnateljica škole Snježana Romić.

Ravnateljica objašnjava zašto se ovaj natječaj morao raspisati, te cijelu proceduru vezanu za razgovor s kandidatima i dokumentaciju. Od pristigle 3 molbe za ovaj natječaj, odlučeno je da će se suglasnost za zapošljavanje tražiti za Filipa Švigira.

Članica ŠO Ančica Slaviček postavlja pitanje je li potrebna edukacija pomoćnicima u nastavi da bi mogli obavljati posao. Odgovoreno je kako posebna edukacija nije predviđena, u rad će pomoćnika upućivati defektologinja i razredna učiteljica.

Članica ŠO Natalija Knezić-Medvedec je u raspravi istaknula kako je učenik kome treba pomoćnik u nastavi zaista zahtjevan te bi bilo potrebno vidjeti hoće li predloženi kandidat moći taj posao kvalitetno obavljati, pa slijedom navedenoga postavlja pitanje postoji li mogućnost probnog rada. Ravnateljica odgovara da je moguć probni rad i predlaže 1 mjesec u konkretnom slučaju.

Na kraju rasprave predsjednik ŠO Danijel Sporiš utvrđuje konačan prijedlog: Davanje suglasnosti na primanje u radni odnos Filipa Švigira na određeno i nepuno radno vrijeme uz probni rok od 1 mjeseca, te uz početak radnog odnosa 2. listopada 2017.

**Zaključak:** Davanje suglasnosti na primanje u radni odnos jednog pomoćnika/ce u nastavi (financirano od osnivača Krapinsko-zagorske županije i Općine Tuhelj) uz navedenu izmjenu je jednoglasno usvojeno.

**Ad.6.)** Riječ uzima ravnateljica škole Snježana Romić.

Pod točkom pitanja i prijedlozi, Snježana Romić je dala podatke o broju obitelji koje su podnijele zahtjev za besplatnu školsku kuhinju. Predškola počinje 3. listopada 2017.

Član ŠO Davor Žažar je pohvaljen od strane pedagoginje Natalije Knezić-Medvedec zbog angažmana prilikom nabavke udžbenika učeniku G.S.

Sjednica je zaključena u 20:05 sati

KLASA: 602-02/17-01/34

URBROJ: 2135/03-380-27/17-06

Tuhelj, 28.09.2017.

Zapisničar: Predsjednik ŠO:

Ivan Vlašić Danijel Sporiš

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_